Filmul turnat în spaţiu de Tom Cruise, mai aproape de realitate. Cine este regizor.
Filmul de aventuri care va fi turnat de Tom Cruise în spaţiu va fi regizat de Doug Liman. Regizorul a mai realizat filme precum "Identitatea lui Bourne“ şi "Dl şi dna Smith“. Noul film este realizat în colaborare cu Elon Musk şi NASA.
Regizorul american Doug Liman va regiza filmul de aventuri pe
care Tom Cruise vrea să îl realizeze în spaţiu. Cei doi nu se află la prima
colaborare. Doug Liman a regizat filmele "American Made“ (2017) şi "Edge of
Tomorrow“ (2014), cu starul american, dar şi "Mr. & Mrs. Smith“
(2005), cu Brad Pitt şi Angelina Jolie, şi "The Bourne Identity“ (2002),
cu Matt Damon.Liman este şi autorul scenariului iniţial al filmului turnat
în spaţiu, care deocamdată nu are un titlu şi pe care îl va produce împreună cu
Tom Cruise. La începutul lunii mai, Deadline a scris că Tom Cruise, un
veteran al filmelor de acţiune, vrea să realizeze un film în spaţiu, iar
informaţia a fost confirmată ulterior de NASA.Elon Musk, fondatorul companiei SpaceX, care, miercuri, va lansa prima sa misiune cu echipaj uman în spaţiu, este şi el implicat în acest proiect.